HR
L 2/16
Službeni list Europske unije
4.1.2023.
PROVEDBENA UREDBA KOMISIJE (EU) 2023/6 оd 3. siječnja 2023. o odobravanju stavljanja na tržište bjelančevina graška i riže fermentiranih s micelijima gljive Lentinula edodes (šitake) kao nove hrane i o izmjeni Provedbene uredbe (EU) 2017/2470 (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015.
o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br.
1852/2001 (1), a posebno njezin članak 12. stavak 1.,
budući da:
(1)
Uredbom (EU) 2015/2283 predviđeno je da se samo nova hrana koja je odobrena i uvrštena na Unijin popis nove hrane smije stavljati na tržište u Uniji.
(2)
U skladu s člankom 8.
Uredbe (EU) 2015/2283, Provedbenom uredbom Komisije (EU) 2017/2470 (2) utvrđen je Unijin popis nove hrane.
(3)
Društvo MycoTechnology, Inc. („podnositelj zahtjeva”) Komisiji je 12. prosinca 2019. podnijelo zahtjev u skladu s člankom 10. stavkom 1.
Uredbe (EU) 2015/2283 za stavljanje bjelančevina graška i riže fermentiranih s micelijima gljive Lentinula edodes (šitake) na tržište Unije kao nove hrane.
Podnositelj zahtjeva zatražio je da se fermentirane bjelančevine graška i riže odobre za upotrebu u pekarskim proizvodima, kruhu, pecivima, krutonima, pizzi, žitaricama za doručak, žitnim pločicama, napitcima na bazi voća i povrća, praškovima za instant-napitke, slasticama od kakaa i čokolade, mliječnim analozima i nemliječnim zamjenama za jedan ili više obroka pri redukcijskoj dijeti, fermentiranim proizvodima na bazi mlijeka, proizvodima na bazi tjestenine, mesnim pripravcima i mesnim proizvodima, juhama (gotovim) i koncentratima juhe ili juhama u prahu, salatama, mesnim analozima, napitcima na bazi mlijeka i zamjenama za jedan obrok pri redukcijskoj dijeti, namijenjenima općoj populaciji.
(4)
Podnositelj zahtjeva Komisiji je 12. prosinca 2019. podnio i zahtjev za zaštitu vlasnički zaštićenih znanstvenih studija i podataka koje je dostavio u potporu zahtjevu, i to detaljnog opisa proizvodnog postupka (3) i analiza sastava nove hrane (4).
(5)
Komisija je 22. travnja 2020.
od Europske agencije za sigurnost hrane („Agencija”) zatražila da provede ocjenu bjelančevina graška i riže fermentiranih s micelijima gljive Lentinula edodes kao nove hrane.
(6)
Agencija je 28. veljače 2022.
u skladu s člankom 11.
Uredbe (EU) 2015/2283 donijela znanstveno mišljenje o sigurnosti bjelančevina graška i riže fermentiranih s micelijima gljive šitake (Lentinula edodes) kao nove hrane u skladu s Uredbom (EU) 2015/2283 (5).
(1) SL L 327, 11.12.2015., str. 1.
(2) Provedbena uredba Komisije (EU) 2017/2470 оd 20. prosinca 2017.
o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
(3) MycoTechnology, Inc. (2020., neobjavljeno).
(4) MycoTechnology, Inc. (2020. i 2021., neobjavljeno).
(5) EFSA Journal 2022.;20(4):7205.